Document ID: /fineweb-2-swissfilter-quality_10-filterrobots/filtered/01308.jsonl.gz/247

PPD takime me banorët e Orashës, Pallaticës dhe Reçicës madhe
– Karvani i PPD-së dje shpalosi plaztformën parazgjedhore në fshatrat Orashë e Epërme, Pallaticë dhe Reçicë e Madhe. Banorëve të këtyre fshatrave platformën parazgjedhore ua shpalosi bartësi i listës zgjedhore të njësisë 6 dhe kryetar i kësaj partie Abduladi Vejseli. Ai të pranishmkit i njoftoi se platforma e PPD-së përveç komponentës sociale e ekonomike e përmban edhe komponentën kombëtare.
PPD-ja,theksoi ai, do të rikthejë në gjykim të sërishëm të gjitha proceset e montuara politike përfshi edhe amnestimin e të burgosurve politikë të proceseve të montuara “Monstra” ,”Sopoti” dhe “Brodeci” . Ai një pjesë të fjalimit të ti në Orashë të Epërme ia përkushtoi edhe gjendjes së rëndë ekonomike e sociale në të cilën gjindet popullata në Maqedoni e në veçanti popullata shqiptare.
Në një bisedë interaktive banorët e fshatit u ankuan për pozitën e rëndë ekonomike të fshatit Orashë e Epërme në komunën e Jegunovcës ku infrastruktura shkollore është në gjendje katastrofale kurse shkolla e fshatit ku të gjithë janë shqiptarë ende mban emërtimin maqedonas.